5. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 557/Τ της 2/28 Απρ. 1958 Περί ιδρύσεως Σχολών Ξεναγών εν Ρόδω και Ηρακλείω Κρήτης. Έχοντες υπ’ όψειν: 1.Τας διατάξεις του Νόμ. 5161/1931 «περί ξεναγών» και της εις εκτέλεσιν τούτου εκδοθείσης υπ’ αριθ. 74919/1931 υπουργικής αποφάσεως (Φ.Ε.Κ. τεύχος Β΄ αριθ. 72/2.8.1932) «περί κανονισμού λειτουργίας Σχολής Ξεναγών». 2.Τας διατάξεις του Νόμ. 1624/51 «περί κυρώσεως, τροποποιήσεως και συμπληρώσεως του Α.Ν. 1565/50 «περί συστάσεως Ε.Ο.Τ.» ως και του άρθρ. 10 παρ. 2α του Νόμ. 3076/1954 «περί Υπουργικού Συμβουλίου». 3.Τας διατάξεις του Ν.Δ. 3430/55 «περί Ε.Ο.Τ.». 4.Τας διατάξεις του άρθρ.4 του Ν.Δ. 3597/56 «περί συστάσεως παρά τω Υπουργείω Προεδρίας Κυβερνήσεως θέσεως Ειδικού Συμβούλου Τουρισμού και τας τοιαύτας του από 9.1.1957 εκτελεστικού τούτου Δ/τος. 5.Την υπ’ αριθ. 168/Τ/57 (Φ.Ε.Κ. 36 τεύχος Β΄, έτους 1957) περί εκχωρήσεως αρμοδιοτήτων εις τον Ειδικόν Σύμβουλον Τουρισμού. 6.Την σχετικήν απόφασιν του Δ.Σ. του Ε.Ο.Τ. εξενεχθείσαν κατά την 8ην συνεδρίασιν αυτού της 21.2.58. 7.Την υπ’ αριθ. 10357/18.3.1958 πρότασιν του Ε.Ο.Τ. περί της ανάγκης ιδρύσεως Σχολών Ξεναγών εν Ρόδω και Ηρακλείω Κρήτης προς αντιμετώπισιν τοπικών αναγκών εξυπηρετήσεως αλλοδαπών ιδία περιηγητών, εις τας εν λόγω περιοχάς, αποφασίζομεν: Εγκρίνομεν την ίδρυσιν Σχολών Ξεναγών α)εν Ρόδω παρά τω Γραφείω Τουρισμού Ρόδου και β)εν Ηρακλείω-Κρήτης παρά τη εκεί Τοπική Επιτροπή Τουρισμού. 2.Εξουσιοδοτούμεν τον Γενικόν Γραμματέα του Ε.Ο.Τ. όπως δι’ αποφάσεώς του ρυθμίση παν θέμα σχετικόν με την ίδρυσιν και λειτουργίαν των ανωτέρω Σχολών, τα των εγγραφών των σπουδαστών, χρόνου λειτουργίας κλπ. 3.Η εις τους αποφοίτους της Σχολής Ξεναγών Ρόδου χορηγηθησομένη άδεια ασκήσεως του επαγγέλματος του ξεναγού, θα ισχύη μόνον δια την Δωδεκάνησον. Ομοίως η εις τους αποφοίτους της Σχολής Ξεναγών Ηρακλείου χορηγηθησομένη τοιαύτη, θα ισχύη μόνον δια την νήσον Κρήτην. 